สุ่มคุยกับคน อยู่ ไม่ เป็น ในงานพรรคอนาคตใหม่
ฟังความเห็นผู้เข้าร่วมงาน อยู่ ไม่ เป็น ของพรรคอนาคตใหม่ เมื่อวันที่ 16 พ.ย. 2562 ที่ JJ Mall16 พ.ย.2562 ที่ชั้น 6 JJ Mall ถนนกำแพงเพชร 2 เขตจตุจักร พรรคอนาคตใหม่จัดกิจกรรม อยู่ ไม่ เป็น ประชาไทได้สัมภาษณ์ความคิดเห็นจากผู้ร่วมงานดังต่อไปนี้พรรคนี้เหรอ ทีแรกเฉยๆ คิดว่าไม่น่ารอด ยังไม่รู้จักปิยบุตร-ธนาธร พอดูๆ ไปรู้สึกว่าทำไมอายุ 40 กว่าเก่งกว่าเราหลายเรื่อง ทั้งที่เราก็จัดว่าเก่งแล้วนะ (หัวเราะ)เช่นเขาพูดเรื่อง BOI สิทธิพิเศษต่างๆ ที่เราให้ต่างชาติ ทำให้เราสูญเสีย 2 แสนล้านบาทต่อปี สิ่งนี้คิดในสมัยสฤษดิ์ วันนั้นใช่ แต่วันนี้มันไม่ใช่แล้วแล้วเขาก็พูดเรื่องความไม่เป็นธรรมของกฎหมายโดยเฉพาะพวกองค์กรอิสระทั้งหลาย กลายเป็นว่ารัฐธรรมนูญที่ออกแบบให้มีองกรอิสระนึกว่าจะ Balance แต่กลับดูดเลือดยิ่งกว่ายุง อีกประเด็นที่สำคัญคือราชการไทยใหญ่เทอะทะมากภาษีที่เราเก็บได้เกือบ 3 ล้านล้านต้องเอามาใช้จ่ายเรื่องนี้ ดูเหมือนผม จะอภิปรายเยอะ เมื่อกี้ถามว่าอะไรนะ (หัวเราะ)40 ปีที่แล้วผมเป็นสมาชิกพรรคพลังใหม่ เพราะมองว่าต้องแก้การครอบงำของทหารด้วยแนวคิดใหม่ๆ ตอนนั้นพรรคดูเป็นตัวอันตราย มีการแต่งเรื่องป้ายสีว่าเป็นคอมมิวนิสต์ สุดท้ายพรรคโดนทำลาย ผมก็เศร้า ต่อมาก็สนใจมหาจำลอง แต่ Vision ของแกมันระดับดูแลความสะอาดเมืองแต่ระดับประเทศไปไม่ถึง และแกไม่ซื้อเสียง สุดท้ายก็พ่ายแพ้ มาถึงคุณทักษิณ ดูเข้าท่า แต่มีผลประโยชน์ตามมาด้วยในการพัฒนาประเทศ ประเทศก็ได้ เขาก็ได้ เขายังเป็นอันตรายต่อกลุ่มทุนบางกลุ่ม อำมาตย์บางคน จึงมีการสร้างนิยายทำลายล้างเอาจริงๆ ที่ชอบพรรคนี้ นอกจากเรื่องอุดมการณ์แล้วก็เพราะมันถูกรังแก ผมชอบมวยรอง (หัวเราะ)ถามว่าคราวนี้จะรอดไหมหรอ ถ้าตามตัวบทมันไม่น่าโดน แต่ส่วนใหญ่ตัดสินกันตามอารมณ์ ถึงที่สุดก็คงจะยกซักกรณีร่ายมนต์ให้โดนยุบพรรคคุณเข้าใจไหมเผด็จการมันรับไม้ต่อกันได้ดี คนนี้ลงคนนั้นขึ้น ทีนี้ก็ต้องดูฝั่งประชาธิปไตยว่าถ้าโดนเด็ดหัวแล้วจะทำยังไง ใครจะขึ้นมารับไม้ต่อ ไอ้เรื่องแรงสู้นั้นมันมีแน่ที่ชอบก็เพราะดูเป็นพรรคเดียวที่กล้าขัดทหาร จุดยืนหนักแน่น จริงๆ เพิ่งสนใจการเมืองไม่นานมานี้ช่วงก่อนรัฐประหาร 2557 นิดหน่อย เหตุที่สนใจก็เพราะอาจารย์ที่ปรึกษาแม้จะสอนเกี่ยวกับคอมพิวเตอร์แต่ก็สนใจการเมืองมากเลยพลอยสนใจไปด้วยผมไม่ชอบทหารชัดเจน เพราะเขาเล่นนอกเกม เรามีระบบรัฐสภาอยู่ก็ควรจะทำอะไรในระบบ ที่ผ่านมาผมไม่เคยไปร่วมชุมนุมกับฝ่ายไหนเลย แต่ดูสื่อทั้งสองฝั่ง แล้วก็รู้สึกไม่ค่อยโอเคกับทั้งคู่ ไม่ว่าจะเป็นการปิดสนามบินหรือการขู่เผาบ้านเผาเมือง ไม่เข้าใจว่าทำไมต้องใช้ความรุนแรงบรรยากาศในออฟฟิศเราก็คุยกันได้เรื่องการเมือง แต่คนก็ไม่ได้ตื่นตัวกันมากนัก คนรอบตัวส่วนใหญ่ไม่เอารัฐประหารแหละ แต่ไม่ได้เชียร์อนาคตใหม่ทุกคน บางคนบอกว่าอนาคตใหม่ไม่ค่อยพูดเรื่องเศรษฐกิจก็เลยไปเลือกเศรษฐกิจใหม่ผมก็ไม่รู้ ถ้ามีการยุบพรรคยังไม่ได้คิดว่าจะทำยังไง แต่ทีมงานเขาก็อาจตั้งพรรคใหม่หรืออะไรก็ว่ากันไป คงไม่อยู่นิ่งมางานนี้เพราะชื่องานมันดึงดูด ผมก็แค่อยากลองมาฟัง ถามว่าอยู่เป็นไหมเหรอ (หัวเราะ) ผมว่าผมค่อนข้างอยู่เป็นนะ ตอนใครเขาชุมนุมก็ไม่ได้ออก ติดตามการเมืองก็ติดตามห่างๆ เพราะผมระแวงอย่างในทวิตเตอร์ก็มีการล่ากัน มีการข่มขู่ มีคนที่อ้างตัวเป็นทหารบุกถึงโรงเรียน เลยคิดว่าอยู่นิ่งๆ แล้วเก็บตังค์ไปต่างประเทศน่าจะดีกว่ามางานนี้ครั้งแรกอยากมาดูผลงานของเขา ที่ชอบก็เพราะชอบนโยบายของเขาที่เกี่ยวกับประชาชน โดยเฉพาะแรงงานเกษตรกรคนยากจนสนใจการเมืองอยู่แล้ว แต่ก่อนหน้านี้ไม่ได้ชอบพรรคไหนเพราะนโยบายไม่ค่อยได้ช่วยคนจน อ้อ แต่พรรคเพื่อไทยก็พอได้อยู่เรื่องคดีเราก็ไม่รู้มาก แต่ที่สังเกตได้คือเขาพยายามทำดี ทำไมถึงโดนหนักขนาดนี้ แล้วก็โดนอยู่พรรคเดียวด้วย พรรคอื่นมีกรณีเหมือนกันก็ไม่โดนเป็นคนชั้นกลางระดับกลาง ที่ตอนนี้จะกลายเป็นคนชั้นกลางระดับล่างแล้ว (หัวเราะ)ชอบมากพรรคอนาคตใหม่ เพราะเขามีอุดมการณ์ที่ยึดมั่นประชาธิปไตยและมีความมั่นคงในเรื่องนี้มาก คนอาจวิจารณ์ว่าเขาแรง เขาแข็ง เพราะสังคมไทยไม่เคยเจอพรรคแบบนี้มาก่อน จริงๆ แล้วไม่แรงเลยเป็นพรรคประชาธิปไตยทั่วไปที่ทั่วโลกมีเมื่อก่อนเลือกพรรคไทยรักไทย เพื่อไทย ตอนปี 53 หรือตอนเรียกร้องเลือกตั้งก็ออกมาชุมนุมด้วย อาจารย์ปิยบุตรก็รู้จักมาก่อนบ้างเพราะติดตามผลงานวิชาการ เสวนาก็เคยไปฟัง แต่ธนาธรเพิ่งรู้จักตอนตั้งพรรครัฐประหารทำให้ประเทศไม่ก้าวหน้าไปไหน อยู่มาจนขนาดนี้เห็นการเมืองไทยมาเยอะเพิ่งได้เจอพรรคอนาคตใหม่ที่โดนใจจริงๆ อยากมีพรรคที่มีอุดมการณ์หนักแน่นและให้ประชาชนช่วยสนับสนุนอุดหนุน อยู่ได้เพราะประชาชนจริงๆ แบบนี้ นี่ก็เป็นสมาชิกนะ แล้วก็สนับสนุนทุกอย่างที่ทำได้ ที่จริงพรรคเพื่อไทยก็ชอบแต่ชอบอนาคตใหม่มากกว่าเพราะมีแนวคิดที่ถึงแก่นกว่ารู้สิ รู้ว่ามันยากมากตอนเขาก่อตั้งใหม่ๆ แต่คิดว่ามันต้องเป็นไปได้ ถ้ามีคนต้องการความเปลี่ยนแปลงมากพอมันก็จะเปลี่ยนแปลง เราแค่ไม่อยากให้ทหารสืบทอดอำนาจ เราไม่อยากอยู่แบบนี้ ไม่ใช่ว่าคนมีอำนาจทำอะไรก็ได้ คนจนก็ยอมจำนนอยู่อย่างนี้ต่อไปเรื่องคดีทั้งหลายมันก็คล้ายๆ เดิม ถูกกลั่นแกล้งครั้งแล้วครั้งเล่า ถึงที่สุดก็พร้อมจะออกไปบนถนนถึงเวลาออกก็ต้องออก ทุกอย่างถ้าเราไม่สู้ไม่ทำอะไรก็จะไม่มีอะไรเปลี่ยนแปลง คนเรามีความอดทนจำกัดเหมือนกัน ธนาธรเขาไม่อยากให้ถึงจุดนั้น เขาต้องการสู้ในระบบแต่ประชาชนเองแหละมันจะทนไม่ไหวพรรคนี้เป็นพรรคแห่งความหวัง พี่หวังมากนะ อยากเห็นประเทศพัฒนาไปในทางแบบนี้ ที่สำคัญ รู้สึกว่าเข้าถึงมากกว่าพรรคการเมืองอื่นๆ ที่ผ่านมาแม้แต่พรรคเพื่อไทย เรารู้สึกมีส่วนร่วมได้มากกว่า อาศัยติดตามทางโซเชียลไง รู้หมดว่าเขาจะทำอะไรเรื่องคดีประชาชนก็ต้องช่วยกันสิ คิดว่ามันไม่ได้เป็นไปตามกฎหมาย มันไม่ใช่ เขาไม่ได้ทำอะไรผิด ถ้าประชาชนไม่ช่วยพรรคของตัวเอง ก็จะถูกทำลายกระบอกเสียงของตัวเองไม่เคยไปชุมนุมเลย ไม่เคยไปร่วมงาน Event ก่อนหน้านี้ด้วย เพราะว่าต้องทำงาน แต่ติดตามตลอดทางโซเชียลให้ลูกทำคอมพิวเตอร์ให้เลยทั้งที่ไม่เคยทำ ตอนนี้ก็สมัครสมาชิกแล้วโรงงานที่ทำงานเป็นโรงงานใหญ่ คนงาน 1700 กว่าคน คนงานไม่ค่อยกระตือรือร้นทางการเมืองนัก แต่มันก็ไม่ใช่แค่คนงาน คนไทยเราสนใจการเมืองน้อย เขาคิดว่าตัวเองต้องทำมาหากินการเมืองจะเป็นยังไงก็ช่างมัน เราพยายามบอกเขาว่ามันเกี่ยวกัน ถ้าพรรคไหนทำให้ประเทศเจริญเราก็จะทำมาหากินคล่องอธิบายตลอดกับเพื่อนในโรงงาน ทำเท่าที่ทำได้ ก่อนเลือกตั้งมีเพื่อนจำนวนหนึ่งบอกจะเลือกประยุทธ์เพราะทำให้บ้านเมืองสงบดี พี่ก็ตั้งคำถามว่าสงบจริงไหม แล้วเพราะอะไรถึงสงบ มีการจับคนต่อต้านยังไงบ้าง สุดท้ายมีเพื่อน 10 กว่าคนเปลี่ยนใจมาเลือกอนาคตใหม่มันย่ำแย่จริงๆ นะ และมันจะแย่ไปเรื่อยๆ ออเดอร์ปีนี้ จาก 70000 เหลือ 20000 ชิ้น ต้นปีหน้าหมดสัญญารู้เรื่องแน่ว่าจะเป็นยังไงพรรคนี้เป็นพรรคเดียวที่กล้าสู้เพื่อประชาชน ประชุมสภาเห็นชัดเจน มีพรรคเดียวที่กล้าสวน พ.ร.ก.โยกย้ายกำลังพลสนใจการเมืองตั้งแต่สมัยเรียนศิลปศาสตร์ธรรมศาสตร์ เพราะมีเพื่อนรัฐศาสตร์เยอะ กินเหล้าก็คุยกันเรื่องการเมืองเยอะเมื่อก่อนเคยอ่านหนังสือ รู้ทันทักษิณ สมัยที่สนธ ิลิ้มทองกุล ทำกิจกรรมใหม่ๆ ข้อมูลตอนนั้นมีไม่มาก อินเทอร์เน็ตไม่กว้างเหมือนทุกวันนี้ เราอ่านข้อมูลด้านเดียวแล้วก็เชื่อ ไม่ได้ดูด้านอื่น เห็นว่าทักษิณเป็นนายทุนที่เห็นแก่ตัว กอบโกยแต่ผลประโยชน์เข้าตัวเอง สนธิเคลื่อนไหวจนเกิดรัฐประหาร 2549 ทักษิณต้องออกนอกประเทศแต่ออกไปแล้วบ้านเมืองก็ไม่ดีขึ้นแถมแย่กว่าเดิม ผมเริ่มตั้งคำถามตั้งแต่ตอนนั้น และตั้งมาเรื่อยๆดูจากสถานการณ์การเมืองและเรื่องคดีความทั้งหลายผมก็พยายามจะมีความหวังนะครับ ผมอยากฟังเหตุผลของอีกฝ่ายมากกว่าว่าจะอ้างอะไรหากจะมีการยุบพรรคดูจากผลงานที่ผ่านมาในสภาโดยเฉพาะอันที่โหวตสวน คนเก่งไม่ได้มีแค่ธนาธร มีหลายคนที่มีความเก่งและมีความกล้า ดังนั้นต่อให้ไม่มีธนาธร ผมก็คิดว่ายังจะเลือกอนาคตใหม่ลงถนนหรอ ดูสถานการณ์ตอนนั้นก่อน แต่ผมว่าเราใช้วิธีการเดิมไม่ได้ เขาจะมีข้ออ้างการรักษาความมั่นคง เอาปืนมาจ่อ ก่อรัฐประหาร เรามีบทเรียน 2-3 รอบแล้วผมเลยคิดว่าต้องใช้วิธีการที่ฉลาดกว่านี้ ซึ่งผมก็ยังนึกไม่ออก (หัวเราะ)ผมเดินทางมาจากโคราชฟังเสร็จเดี๋ยวก็จะกลับเราสนับสนุนมาตั้งแต่ไทยรักไทย พลังประชาชน เพื่อไทยแล้ว แต่พวกเขามีข้อจำกัดในการเดินทางต่อเพื่อเปลี่ยนโครงสร้างของประเทศ พรรคอนาคตใหม่เขาจะเปลี่ยนโครงสร้างการบริหารงานของประเทศให้ประชาชนส่วนใหญ่มีสิทธิ์มีเสียงแท้จริง เป็นผู้กำหนดทิศทางประเทศแท้จริงนโยบายที่ชอบก็เช่นการยกเลิกการเกณฑ์ทหารเพราะเราเสียกำลังคนในวัยทำงานไปมากเหลือเกินกับกรณีนี้ รวมถึงนโยบายกระจายอํานาจสู่ท้องถิ่น ทุกพรรคพูดแต่ไม่มีรูปธรรมเท่าอนาคตใหม่อนาคตใหม่มีนโยบายหลายอย่างที่แหลมคม แต่เพราะมันแหลมคม ดังนั้นจึงต้องรักษามวลชนให้เป็นฐานสนับสนุนพรรคให้ชัดเจน ที่ผ่านมาพรรคใหม่มากและโตเร็วมาก ช่วงแรกอาจยังมีอุปสรรคเยอะ แต่ผมเชื่อว่าอีกสักระยะหนึ่งจะได้สมาชิกที่มุ่งมั่นแท้จริงมาร่วมกันทำงานเรื่องคดีทั้งหลายที่จะเกิดขึ้นผมมองว่า พรรคอนาคตใหม่เป็นเหมือน เสื้อ ที่ผู้คนแนวคิดเดียวกันสวมใส่ ถ้าเกิดมียุบพรรคมันก็เหมือนเขาบังคับให้เราถอดเสื้อ แต่ความคิดจิตใจเรายังคงอยู่ ถ้าบทบาทในสภาไม่มี มันก็จะมีการเมืองบนท้องถนนแน่นอน และผมจะเป็นคนหนึ่งที่จะลงถนนแน่นอนอยู่ไม่เป็น ความหมายของมันก็คือ ถ้าจะอยู่เป็นในประเทศนี้เราต้องก้มหัวให้กับความไม่ถูกต้อง ซึ่งผมไม่เอามางานนี้เพราะคิดว่าน่าสนใจ อยากรู้ว่าในงานจะมีอะไรบ้าง ติดตามพรรคมาตั้งแต่แรก ชอบเพราะเขาพูดในสิ่งที่คนอื่นไม่พูด พูดในสิ่งที่เกิดขึ้นจริงในสังคมแต่คนส่วนใหญ่มองข้ามหรือเคยชินทั้งที่ไม่ควรชินเช่น เรื่องขยะ เรื่องคนทำงานดูแลความสะอาด เราอยู่บนแท็กซี่ก็จะมองเห็นคนพวกนี้แล้วผ่านเลยไป แต่บังเอิญเรามีโอกาสไปต่างประเทศด้วย ที่นั่นมันเป็นคนละแบบกันเลย ในเกาหลี ในญี่ปุ่น คนทำงานทำความสะอาดถนนมีความสุขกับงานของเขา เป็น professional แต่ของเราคนทำงานได้โอกาสน้อยมากๆแม่เราทำงาน กทม.เราเลยรู้ว่าคนเหล่านี้ถูกมองข้ามและโดนเอาเปรียบมาก พอมีพรรคที่มาพูดเรื่องแรงงานเรื่องการดูแลคนกลุ่มอื่นๆ ก็เลยคิดว่าน่าสนใจไม่นะ ไม่ถึงกับเป็นแฟนคลับ แต่สำหรับตอนนี้ เราคิดว่านี่เป็นตัวเลือกที่ดีที่สุด เอาแบบนี้แล้วกัน ถ้าในอนาคตมันไม่ตรงกัน เราก็เปลี่ยนคนที่วิจารณ์อนาคตใหม่แรงๆ เราไม่ได้รู้สึกอะไรคนเราเกิดมาต่างกัน เติบโตต่างกันก็ย่อมมีความคิดต่างกัน แต่มันต้องอยู่บนพื้นฐานความเป็นคน สังคม กฎหมายให้เกียรติกันถ้ามียุบพรรค คนที่อยู่ในพรรคเขาคงมีทางออกแหละ ถึงขนาดมาตั้งพรรคแบบนี้แล้วเขาต้องมีทางออก มันไม่มีทางตันหรอก ขึ้นอยู่กับทัศนคติของคนขับเคลื่อนเรื่องการเมืองบนท้องถนน เราคิดว่าไม่จำเป็นต้องมีทางออกเดียว ถ้ามันมีจริงๆ ก็ต้องดูว่ามันมีประโยชน์ไหม และมีเบื้องหลังที่เราไม่รู้หรือเปล่า ถ้ามีประโยชน์ สร้างความเปลี่ยนแปลงได้จริง ไม่มีเงาของใคร ก็อาจจะลองดู
ฟังความเห็นผู้เข้าร่วมงาน อยู่ ไม่ เป็น ของพรรคอนาคตใหม่ เมื่อวันที่ 16 พ.ย. 2562 ที่ JJ Mall 16 พ.ย.2562 ที่ชั้น 6 JJ Mall ถนนกำแพงเพชร 2 เขตจตุจักร พรรคอนาคตใหม่จัดกิจกรรม อยู่ ไม่ เป็น
อยู่ ไม่ เป็น,พรรคอนาคตใหม่,อยู่ไม่เป็น